રાહુલ ગાંધીએ લંડનમાં ભારતીય સમાજને સંબોધિત કરતા કહ્યુ કે 2019 ની સામાન્ય ચૂંટણીમાં ભારતના સૌથી મોટા રાજ્ય ઉત્તરપ્રદેશમાં ભાજપને પાંચથી વધુ સીટો મળશે નહિ. તેમણે કહ્યુ કે તેમનો પક્ષ સપા, બસપા અને ઘણા સ્થાનિક પક્ષો સાથે મળીને ઉત્તરપ્રદેશમાં મહાગઠબંધન કરશે. રાહુલ ગાંધીએ પીએમ મોદી પર સત્તાના કેન્દ્રીકરણનો પણ આરોપ લગાવ્યો. રાહુલે કહ્યુ કે છેલ્લા ચાર વર્ષોમાં મોટા સ્તરે સત્તાનું કેન્દ્રીકરણ થયુ છે. પીએમઓનો વિદેશ મંત્રાલયમાં હસ્તક્ષેપ છે. વિદેશ મંત્રી પાસે કોઈ કામ નથી એટલા માટે તે લોકોને વિઝા આપવામાં વ્યસ્ત છે.